IT/ इलेक्ट्रॉनिक सेक्टर के लिए 36000 करोड़, MSME उद्योग लगाने के लिए 4 करोड़ का फंड देगी सरकार
36000 crores for IT/Electronic sector, the highest expenditure on infrastructure for the first time in history IT/ इलेक्ट्रॉनिक सेक्टर के लिए 36000 करोड़, यूपी में पहली बार इंफ्रास्ट्रक्चर पर सबसे ज्यादा खर्च
योगी सरकार 2.0 के दूसरे बजट में सारे रिकॉर्ड टूट गए। इतिहास में पहली बार सबसे बड़ा बजट पेश किया गया। कुल 6 लाख 90 हजार करोड़ रुपए का बजट रहा। सबसे ज्यादा फोकस इंफ्रास्ट्रक्चर और बिजनेस सेक्टर पर दिया गया। वित्तमंत्री सुरेश खन्ना ने बजट पेश करते हुए कई बार ग्लोबल इंवेस्टर्स समिट का जिक्र किया। उन्होंने कहा, "समिट में कुल 35 लाख करोड़ रुपए के MOU साइन हुए। इसकी मदद से यूपी औद्योगिक क्षेत्र में देश का नया ग्रोथ इंजन बनकर उभर रहा है।"
बजट में पूर्वांचल और बुंदेलखंड एक्सप्रेस-वे के किनारे 6 जगहों पर औद्योगिक सेटअप लगाने की बात कही गई। फार्मा पार्कों से लेकर कुटीर उद्योगों के लिए गांवों में यूनिटी मॉल स्थापित करने का ऐलान किया गया है। वित्त मंत्री ने बताया कि बुनकरों और पावरलूम सेक्टर के लिए 345 करोड़ रुपए के फंड की व्यवस्था की गई है। नए स्टार्टअप की शुरुआत के लिए सरकार ने अलग से 60 करोड़ का फंड जारी किया है।
घोषणा 1: IT/ ITES डेटा सेंटर, ESDM, डिफेंस- एयरोस्पेस, इलेक्ट्रिक वाहन, वेयरहाउसिंग, लॉजिस्टिक, पर्यटन, टेक्सटाइल, MSME जैसे क्षेत्रों में निवेश लाने के लिए लगभग 25 नीतियां शामिल की गई हैं।
घोषणा 2: यूपी में अच्छी परिवहन सुविधाएं स्थापित करने के लिए एक्सप्रेस-वे बनाए जा रहे हैं। पूर्वांचल एक्सप्रेस-वे और बुंदेलखंड एक्सप्रेस-वे के किनारे 6 जगहों पर नई औद्योगिक सेटअप लगाने का निर्णय लिया गया है। इसमें पूर्वांचल एक्सप्रेस-वे के किनारे 4 और बुंदेलखंड एक्सप्रेस-वे के किनारे 2 जगहों पर औद्योगिक निर्माण किए जाएंगे।
घोषणा 3: यूपी में फार्मा पार्कों की स्थापना और विकास के लिए अलग से 25 करोड़ रूपए की व्यवस्था की गई है।
घोषणा 4: यूपी सरकार ने MSME नीति-2022 के तहत रोजगार पैदा करने में 15% की बढ़ोतरी दर्ज की गई है। MSME उद्योग लगाने के लिए पहली बार 4 करोड़ रुपए की फंड देने की घोषणा की गई।
घोषणा 5: प्रदेश के अलग-अलग जिलों में ODOP और हस्तशिल्प उत्पादों की मार्केटिंग को बढ़ावा देने के लिए जनपदों में यूनिटी मॉल की स्थापना की जाएगी। इसके लिए बजट में 200 करोड़ रुपए की व्यवस्था की गई है।
घोषणा 6: खादी एवं ग्रामोद्योग विकास और स्वरोजगार को बढ़ावा देने के लिए 13 करोड़ के फंड की व्यवस्था की गई है। टेक्सटाइल सेक्टर में निवेश को बढ़ावा देने के लिए यूपी टेक्सटाइल एंड गारमेंटिंग पालिसी-2022 के अंतर्गत कुटीर उद्योगों के लिए 150 करोड़ रुपए के बजट की व्यवस्था की गई है। गारमेंटिंग नीति- 2017 के तहत 175 करोड़ रूपए की व्यवस्था प्रस्तावित है।
घोषणा 7: बुनकरों और पावरलूम सेक्टर के लिए 345 करोड़ रुपए के फंड की व्यवस्था की गई है। साथ ही सीएम पावरलूम उद्योग विकास योजना के लिए 20 करोड़ रुपए और सीएम बुनकर सौर उर्जा योजना के लिए 10 करोड़ रुपए की व्यवस्था की जाएगी।
घोषणा 8: यूपी में IT और इलेक्ट्रॉनिक सेक्टर को बढ़ावा देने के लिए 3600 करोड़ रुपए की व्यवस्था की गई है। इसमें अलगे 5 साल में 2 करोड़ टेबलेट/स्मार्टफोन बनाने का लक्ष्य रखा गया है।
घोषणा 9: यूपी इलेक्ट्रॉनिक्स विनिर्माण नीति के लिए 401 करोड़ रूपए की व्यवस्था की गई है। स्टेट डेटा सेंटरों के लिए 85 करोड़ 89 लाख रुपए की व्यवस्था की गई है।
घोषणा 10: यूपी सूचना प्रौद्योगिकी और स्टार्टअप नीति के लिए 60 करोड़ रूपए की व्यवस्था की गई है।
अब...
यहां तक आपने बजट में इंफ्रास्ट्रक्चर और बिजनेस सेक्टर से जुड़ी प्रमुख बातों को जाना। आगे बजट 2023-24 पर एक्सपर्ट की राय जान लेते हैं... 
एक्सपर्ट 1: डिस्टिंक्शन से पास हुआ योगी सरकार का बजट 
इकॉनोमिक कनसल्टेंट और CA अशीष पाठक कहते हैं, "यूपी के इतिहास में उद्योगों के लिए ये अब तक का सबसे बेस्ट बजट है। यूपी इंडिया की GDP कंट्रीब्यूशन में सबसे बड़ा स्टेट है। इसी को ध्यान में रखकर सरकार ने इंफ्रास्ट्रक्चर और बिजनेस पर कई अहम निर्णय लिए हैं। बजट में रोड, एयरपोर्ट और एक्सप्रेस-वे पर सबसे ज्यादा खर्च किया गया है। खासतौर पर एक्सप्रेस-वे के किनारों को इकॉनोमिक कॉरिडोर के रूप में डेवलप करने की सरकार की मंशा तारीफ के काबिल है।"
"केंद्रिय बजट में निर्मला सीतारमण ने कहा था कि MSME सेक्टर देश की GDP में 60% हिस्सेदारी रखता है। इसे देखते हुए योगी सरकार ने भी MSME 4 लाख करोड़ का फंड अलग से अलोकेट किया है। ये फैसला गांवों के कुटीर उद्योगों और महिला स्वयं सहायता समूहों के लिए कारगर साबित होगा।"
"इसी तरह IT/ इलेक्ट्रॉनिक सेक्टर में भी मोबाइल-टैबलेट बेस्ड इंडस्ट्रीज को पहली बार 3600 करोड़ रुपए का फंड जारी किया गया है। ये ऐलान डिजिटल इंडिया के मकसद को साकार करने में मील का पत्थर साबित होगा।"
एक्सपर्ट 2: महिला उद्यमियों के लिए बजट में कुछ खास नहीं 
लखनऊ के KKC कॉलेज में इकॉनोमिक साइंस विभाग की हेड प्रोफेसर भारती पांडेय कहती हैं, "योगी सरकार इस बार महिला उद्यमियों के लिए कोई खास योजना नहीं लाई। ज्यादा फोकर IT सेक्टर पर दिया गया है। शायद पिछले बजट में सरकार ने महिला उद्योगों खासकर कि स्वयं सहायता समूहों के लिए काफी बजट आवंटित कर दिया था। इसी वजह से इस बार सरकार ने महिला उद्यमियों का हिस्सा खाली छोड़ दिया।"
प्रोफेसर भारती ने 3 नई महिला PAC बटालियन बनने के सरकार के फैसले की तारीफ की। उन्होंने बताया कि खादी-ग्रामोद्योग विकास और स्वरोजगार को बढ़ावा देने के लिए जो 13 करोड़ का फंड तय हुआ है। इससे गांवों की महिला श्रमिकों को बहुत फायदा होगा।
एक्सपर्ट 3: बुनकरों और हैंडलूम को दिया गया बजट अभी कम, और बढ़ाने की जरूरत 
अर्थशास्त्री मुलायम सिंह यादव के मुताबिक, सरकार ने बजट में जो बुनकरों और हैंडलूम सेक्टर के लिए घोषणाएं की हैं वो काफी नहीं हैं। नए कारखाने लगाने से बेहतर होता कि सरकार मौजूदा कारखानों में दी जाने वाली बिजली की दरों को कम करती। हालांकि, इस बार बजट में बुनकरों को सस्ती बिजली मुहैया कराने की घोषणा शामिल है। लेकिन आप भी जानते हैं कि घोषणाओं को जमीन पर आने तक कितना समय लग जाता है।
मुलायम कहते हैं, "मैं अबेडकरनगर का रहने वाला हूं। मैंने वहांपर हैंडलूम कारीगरों की हालत करीब से देखी है। सरकार अगर चाहती है कि टेक्सटाइल इंडस्ट्री ग्रो करे तो सबसे पहले उसे कुटीर उद्योगों के लिए मनरेगा जैसी कोई बड़ी योजना लानी होगी। नहीं तो वो दिन दूर नहीं कि हैंडलूम सेक्टर केवल नाम मात्र का ही बचेगा।
किसान पेंशन योजना के लिए 7 हजार करोड़, कृषि विकास और सिंचाई के लिए 24 हजार करोड़ का बजट
यूपी विधानसभा में 2023-24 का बजट बजट पेश करते हुए वित्त मंत्री सुरेश खन्ना ने सबसे पहले किसानों की बात की। उन्होंने कहा, “उत्तर प्रदेश में 188.40 लाख हेक्टेयर भूमि कृषि योग्य है। इसी के चलते प्रदेश दूध, गन्ना एवं चीनी प्रोडक्शन और इथेनॉल की आपूर्ति में देश में पहले नंबर पर है।'' यहां पढ़ें पूरी खबर
वित्तमंत्री सुरेश खन्ना की बजट भाषण में शेरो-शायरी, CM योगी-अखिलेश मुस्कुराते दिखे
​​​बजट पेश करते समय वित्त मंत्री सुरेश खन्ना का शायराना अंदाज दिखाई दिया। अपने 1 घंटा 38 मिनट के बजट भाषण के दौरान उन्होंने सात बार अपनी बातों को शायरी के माध्यम से रखा। इस दौरान सुरेश खन्ना के अंदाज ने अपने साथियों को हंसने का मौका दिया। यहां पढ़ें पूरी खबर
मायावती के लिए बजट ऊंट के मुंह में जीरा; शिवपाल का तंज-आंकड़ों की बाजीगरी को सलाम
योगी सरकार 2.0 अपना दूसरा बजट पेश किया है। वहीं, विपक्षी दलों ने सरकार के इस बजट की आलोचना की है। सपा प्रमुख अखिलेश यादव और शिवपाल ने जमकर निशाना साधा। वहीं बसपा प्रमुख मायावती ने बजट की ऊंट के मुंह जीरा बताया। यहां पढ़ें पूरी खबर